Universidade de São Paulo - Alemannische Wikipedia

# Universidade de São Paulo

### Us der alemannische Wikipedia, der freie Dialäkt-Enzyklopedy

Universidade de São Paulo: Uhrenturm auf dem Campus

D' Uni vo São Paulo (port.: Universidade de São Paulo, abkürzt USP) isch di gröschti Universität vo Brasilie und sogar vo ganz Südamerika. D'Uni het 7 "campi": Campus usserhalb vo der Stadt São Paulo: zwei i der Stadt São Paulo sälber, und di andere "campi" si i de Städt Bauru, Lorena, Piracicaba, Pirassununga, Ribeirão Preto und São Carlos. S'Motto vo dere Uni isch „Scientia Vinces“, das heisst sovil wie "d'Wüsseschaft siegt".

## [ändere] Speziells

I der USP gits Vorläsige wie a jeder Uni, aber es wird au gforscht und spezielli Fachgebiet witerentwicklet; si isch zimlech bekannt: im sogenannte Academic Ranking of World Universities (2005 Hochschulrangliste von Welt-Universitäten)[1] 2005 stoht sogar dinne, die Uni sig die beschti vo ganz Latinamerika.

Allgemein chame säge dass d'USP als beschti akademischi Forsch- und Lerninstitution agluegt wird. Inre Usgab vo The Times Higher Education Supplement vo 2005 stoht, es sig die 196. beschti Uni vo der Wält. Und im Academic Ranking of World Universities vo 2005 [2], veröffentlecht vo der Jiaotong-Universität, stoht drinne dass d'USP zu dr Gruppe vo de 101-152 beschte Unis vo der Wält zelt. Zuesätzlech sig d'USP di 45. produktivschti Uni vo der Wält[3].

D'USP isch agäblech di 35. beliebtischti Uni vo der Wält, wemme 7600 Unis i 200 Länder verglicht[4]

S' Webometrics Ranking of World Universities (Top 200) seit, d'USP sigi di beschti Uni vo de BRIC-Staate, das heisst Brasilie, Russland, Indie und China (wo zäme öppe 2,8 Milliarde Iwoner händ).

D'USP isch sehr wichtig für Brasilie. Öppe jede 10. brasilianisch Presidänt isch irgendeinisch a der USP gsi, zum Bischpil der Soziolog Fernando Henrique Cardoso oder dr Awalt Jânio Quadros.

## [ändere] Weblinks

Wikimedia Commons het witäri Bildär, Videos odär Audiodateiä zum Thema
University of São Paulo

- Homepage vo dere Universidät

## [ändere] Fuessnote

1. ↑ http://ed.sjtu.edu.cn/rank/2005/ARWU2005Main.htm
2. ↑ http://ed.sjtu.edu.cn/ranking.htm
3. ↑ http://www.webometrics.info/comparative_productivity.asp
4. ↑ http://www.4icu.org

Kategorie: Bildig | Brasilie

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Deutsch
- English
- Español
- Français
- Português